CELEX: 32016R0951
Language: hr
Date: 2016-06-15 00:00:00
Title: Provedbena uredba Komisije (EU) 2016/951 оd 15. lipnja 2016. o odobravanju aktivne tvari niskog rizika Trichoderma atroviride soj SC1 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni priloga Provedbenoj uredbi Komisije (EU) br. 540/2011 (Tekst značajan za EGP)

16.6.2016   
               
               
                  HR
               
               
                  Službeni list Europske unije
               
               
                  L 159/6
               
            PROVEDBENA UREDBA KOMISIJE (EU) 2016/951
      оd 15. lipnja 2016.
      o odobravanju aktivne tvari niskog rizika Trichoderma atroviride soj SC1 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 22. stavak 1. u vezi s člankom 13. stavkom 2.,
      budući da:
      
                  (1)
               
               
                  U skladu s člankom 7. stavkom 1. Uredbe (EZ) br. 1107/2009 Francuska je 6. studenoga 2012. primila zahtjev od subjekta BI-PA NV za odobrenje aktivne tvari Trichoderma atroviride soj SC1. U skladu s člankom 9. stavkom 3. te Uredbe Francuska je, kao država članica izvjestiteljica, 5. veljače 2013. Komisiju obavijestila o prihvatljivosti zahtjeva.
               
            
                  (2)
               
               
                  Država članica izvjestiteljica dostavila je 27. svibnja 2014. nacrt izvještaja o procjeni Komisiji, pri čemu je primjerak poslala i Europskoj agenciji za sigurnost hrane (dalje u tekstu „Agencija”), u kojem procjenjuje može li se očekivati da ta aktivna tvar ispunjava mjerila za odobravanje iz članka 4. Uredbe (EZ) br. 1107/2009.
               
            
                  (3)
               
               
                  Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009 zatražila je da podnositelj zahtjeva državama članicama, Komisiji i Agenciji dostavi dodatne informacije. Procjena dodatnih informacija koju je provela država članica izvjestiteljica dostavljena je Agenciji u obliku ažuriranog nacrta izvještaja o procjeni u veljači 2015.
               
            
                  (4)
               
               
                  Agencija je 21. travnja 2015. podnositelju zahtjeva, državama članicama i Komisiji dostavila svoj zaključak o tome može li se za aktivnu tvar Trichoderma atroviride soj SC1 očekivati da ispunjava mjerila za odobravanje iz članka 4. Uredbe (EZ) br. 1107/2009 (2). Agencija je svoj zaključak stavila na raspolaganje javnosti.
               
            
                  (5)
               
               
                  Komisija je 10. prosinca 2015. Stalnom odboru za bilje, životinje, hranu i hranu za životinje predstavila izvješće o pregledu za Trichoderma atroviride soj SC1 i nacrt uredbe kojom se predviđa odobrenje Trichoderma atroviride soj SC1.
               
            
                  (6)
               
               
                  Podnositelju zahtjeva omogućeno je podnošenje primjedbi na izvješće o pregledu.
               
            
                  (7)
               
               
                  U odnosu na jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar, a posebno na uporabe koje su razmotrene i podrobno opisane u izvješću o pregledu, utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima. Stoga je primjereno odobriti Trichoderma atroviride soj SC1.
               
            
                  (8)
               
               
                  Komisija nadalje smatra da je Trichoderma atroviride soj SC1 aktivna tvar niskog rizika u skladu s člankom 22. Uredbe (EZ) br. 1107/2009. Trichoderma atroviride soj SC1 nije tvar koja izaziva zabrinutost te ispunjava uvjete utvrđene točkom 5. Priloga II. Uredbi (EZ) br. 1107/2009. Trichoderma atroviride soj SC1 divlji je soj izoliran od drva lješnjaka u raspadu u Italiji. Nije patogen ni virulentan za ljude i životinje. Očekuje se da je dodatno izlaganje ljudi, životinja i okoliša putem uporaba odobrenih na temelju Uredbe (EZ) br. 1107/2009 zanemarivo u usporedbi s očekivanim izlaganjem u stvarnim prirodnim situacijama.
               
            
                  (9)
               
               
                  Stoga je primjereno odobriti Trichoderma atroviride soj SC1 kao tvar niskog rizika za razdoblje od 15 godina. U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti prilog Provedbenoj uredbi Komisije (EU) br. 540/2011 (3).
               
            
                  (10)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      Odobrenje aktivne tvari niskog rizika
      Aktivna tvar Trichoderma atroviride soj SC1, kako je navedena u Prilogu I., odobrava se u skladu s uvjetima utvrđenima u tom prilogu.
      Članak 2.
      Izmjene Provedbene uredbe (EU) br. 540/2011
      Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
      Članak 3.
      Stupanje na snagu
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 15. lipnja 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 309, 24.11.2009., str. 1.
      
      
         (2)  EFSA Journal 2015.; 13(4):4092. Dostupno na internetu: www.efsa.europa.eu.
      
         (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.)
      
         PRILOG I.
         
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Prestanak odobrenja
                  
                  
                     Posebne odredbe
                  
               
                     
                        Trichoderma atroviride soj SC1
                     Referentni broj CBS 122089 u zbirci „Centraalbureau voor Schimmelcultures” (CBS, Središnji ured za kulture plijesni) u Utrechtu, Nizozemska
                     CIPAC br.: 988
                  
                  
                     Nije primjenjivo
                  
                  
                     najmanja koncentracija 1 × 1010 CFU/g
                  
                  
                     6. srpnja 2016.
                  
                  
                     6. srpnja 2031.
                  
                  
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za Trichoderma atroviride soj SC1, a posebice njegovi dodaci I. i II.
                     Pri cjelokupnoj ocjeni države članice moraju obratiti posebnu pozornost na zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost. Uvjeti uporabe prema potrebi obuhvaćaju mjere za smanjenje rizika.
                     Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka.
                  
               
            (1)  Dodatni podaci o identifikaciji i specifikaciji aktivne tvari dostupni su u izvješću o pregledu.
      
      
         PRILOG II.
         U dijelu D priloga Provedbenoj uredbi (EU) br. 540/2011 dodaje se sljedeći unos:
         
            
                         
                     
                     
                        Uobičajeni naziv, identifikacijski brojevi
                     
                     
                        Kemijski naziv prema IUPAC-u
                     
                     
                        Čistoća (*)
                        
                     
                     
                        Datum odobrenja
                     
                     
                        Prestanak odobrenja
                     
                     
                        Posebne odredbe
                     
                  
                        „7
                     
                     
                        
                           Trichoderma atroviride soj SC1
                        Referentni broj CBS 122089 u zbirci „Centraalbureau voor Schimmelcultures” (CBS – Središnji ured za kulture plijesni) u Utrechtu, Nizozemska
                        CIPAC br.: 988
                     
                     
                        Nije primjenjivo
                     
                     
                        najmanja koncentracija 1 × 1010 CFU/g
                     
                     
                        6. srpnja 2016.
                     
                     
                        6. srpnja 2031.
                     
                     
                        Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za Trichoderma atroviride soj SC1, a posebice njegovi dodaci I. i II.
                        Pri cjelokupnoj ocjeni države članice moraju obratiti posebnu pozornost na zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost. Uvjeti uporabe prema potrebi obuhvaćaju mjere za smanjenje rizika.
                        Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka.”
                     
                  
         
            (*)  Dodatni podaci o identifikaciji i specifikaciji aktivne tvari dostupni su u izvješću o pregledu.